LHV Varahaldus

AS LHV Varahaldus on Eesti kapitalil põhinev fondivalitseja ja varahaldusettevõte, AS-i LHV Group tütarettevõte. Neil on LHV Pangaga ühised esindused Tallinnas, Tartus ja Pärnus. LHV Varahalduse juhitavatel pensionifondidel on ligi 129 000 aktiivset klienti ja hallatakse üle 1,6 miljardi euro väärtuses klientide vara. LHV Varahaldus on suuruselt teine fondivalitseja Eestis (hallatakse 27% Eesti investeerimis- ja pensionifondide turust). Nende turuosa hõlmab 31% II samba pensionifondide turust ja 14% III samba ehk täiendavate pensionifondide turust. Aktsiafondide turul omatakse 9 protsendilist turuosa. LHV juhib II samba pensionifonde alates kogumispensioni süsteemi loomisest 2002. aastal. Eesti pensionifondidest on LHV fondid kõige aktiivsemad Eestisse investeerijad. Kaks kolmandikku Eesti pensionifondide Eesti aktsiainvesteeringute mahust on LHV fondides. Ettevõte loodi 9. augustil 1999. aastal. Ettevõtte varasemad ärinimed on Aktsiaselts Sixpence Holdings ja Aktsiaselts LHV-Seesam Varahaldus. 2002. aastal alustati pensionifondide valitsemisega 2004. aastal teavitas LHV Varahaldus 100% ulatuses Seesam Varahalduse aktsiate omandamisest. 14. märts 2005 said asutused Finantsinspektsioonilt ühinemisloa. 2016. aastal ostis LHV Varahaldus Danske panga Eesti pensionifondid. 2019. aastal osteti koostöös Lumi Capitaliga Tallinnas TTÜ teaduslinnakus asuv Microsofti büroohoone. 2020. aastal asutati Eesti esimene roheline pensionifond. LHV Varahalduse suurimad konkurendid Eesti turul on Swedbank Investeerimisfondid (40% turust), SEB Varahaldus (17% turust) ja Luminor Pensions Estonia (8% turust). LHV Varahalduse varade maht hõlmab 26% turust. LHV pensionifondid eristuvad turul suure kohalike investeeringute osakaalu poolest. LHV pensionifondid on ühed aktiivsemad Eestisse investeerijad ning oluline institutsionaalne investor Eesti suunal. LHV aktiivselt juhitavate pensionifondide fondijuhid on Andres Viisemann, Kristo Oidermaa ja Romet Enok. LHV Pensionifond Indeks - pidevalt finantsturgudele investeeritud passiivselt juhitud II samba fond LHV Pensionifond Roheline – agressiivse strateegiaga keskkonnasõbralikke ja jätkusuutlikke investeeringuid tegev II samba fond LHV Pensionifond S – pikaajalise stabiilse kasvatamisstrateegiaga II samba fond LHV Pensionifond XS – konservatiivse strateegiaga II samba II samba fond LHV Pensionifond M – tasakaalustatud strateegiaga II samba fond, seda fondi kasutab enam kui 10 000 investorit. LHV Pensionifond L – progressiivse strateegiaga II samba fond, seda fondi kasutab üle 100 000 investori. LHV Pensionifond XL – agressiivse strateegiaga II samba fond, seda fondi kasutab enam kui 35 000 investorit. LHV Täiendav Pensionifond – keskmise riskitasemega III samba fond LHV Pensionifond Indeks Pluss – kõrge riskitasemega passiivselt juhitud III samba fond LHV Pensionifond Roheline Pluss LHV Maailma Aktsiad Fond – LHV Maailma Aktsiad Fond investeerib aktsiaturgudele üle maailma. Fondi portfell on hajutatud nii arenenud turgude (nt Lääne-Euroopa, USA, Jaapan) kui ka arenevate turgude (nt Aasia, Ladina- Ameerika, Ida-Euroopa) vahel. LHV Pank LHV Group "LHV lühiajalugu". Vaadatud 5.02.2021. "LHV Groupi tulemused mais 2023". Vaadatud 11.07.2023. "EESTI FINANTSTEENUSTE TURG 31. detsembri 2022. seisuga" (PDF). Vaadatud 11.07.2023. "Fondide juhtimine". Vaadatud 5.02.2021. "Aktsiaselts LHV Varahaldus". Vaadatud 5.02.2021. "AS LHV Varahaldus ja Seesam Varahalduse AS ühinevad". 14. juuli 2004. "LHV Varahaldus ja Seesam Varahaldus said ühinemisloa". 14. märts 2005. BNS (2. mai 2016). "LHV ostis Danske pensionifondid 11 miljoni euro eest". Postimees. BNS (9. oktoober 2019). "LHV pensionifondid ostsid Tallinnas Microsofti büroohoone". "2022. aasta majandusaasta aruanne - roheline" (PDF). Vaadatud 11.07.2023. "II sammas". Vaadatud 5.02.2021. "III samba fondid". Vaadatud 5.02.2021. "LHV Investeerimisfondid". Vaadatud 5.02.2021. LHV Panga koduleht Teave LHV Varahalduse kohta Finantsinspektsiooni lehel